**DĖL ROKIŠKIO RAJONO SAVIVALDYBĖS TARYBOS 2017 M. KOVO 31 D. SPRENDIMO NR. TS-75 „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2017–2018 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE“ DALINIO PAKEITIMO**

2018 m. sausio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 (Lietuvos Respublikos švietimo ir mokslo ministro 2011 m. liepos 20 d. įsakymo Nr. V-1369 redakcija), 5 punktu ir atsižvelgdama į Rokiškio suaugusiųjų ir jaunimo mokymo centro 2018 m. sausio 2 d. raštą Nr. S-01,

Rokiškio rajono savivaldybės taryba n u s p r e n d ž i a:

Iš dalies pakeisti Rokiškio rajono savivaldybės tarybos 2017 m. kovo 31 d. sprendimo Nr. TS-75 „Dėl priešmokyklinio ugdymo grupių ir klasių komplektų skaičiaus 2017–2018 mokslo metams Rokiškio rajono savivaldybės bendrojo ugdymo mokyklose“ priedą:

eilutę „Rokiškio suaugusiųjų ir jaunimo mokymo centras VšĮ Psichiatrijos ligoninės skyrius“ išdėstyti nauja redakcija: „7–8 kl. – 1; 9 (Ig) kl. – 2; 10 (IIg) kl. – 2; IIIg kl. – 1, IVg kl. –1;  Iš viso – 7“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2017 M. KOVO 31 D. SPRENDIMO NR. TS-75 „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2017–2018 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – šiuo tarybos sprendimo projektu patikslinami klasių komplektų skaičiai Rokiškio suaugusiųjų ir jaunimo mokymo centre nustatyti Rokiškio rajono savivaldybės tarybos 2017 m. kovo 31 d. sprendimu Nr. TS-75 „Dėl priešmokyklinio ugdymo grupių ir klasių komplektų skaičiaus 2017–2018 mokslo metams Rokiškio rajono savivaldybės bendrojo ugdymo mokyklose“.

**Šiuo metu esantis teisinis reglamentavimas.**

Bendrojo ugdymo mokyklose nustatyti priešmokyklinio ugdymo grupių ir klasių komplektai Rokiškio rajono savivaldybės tarybos 2017 m. kovo 31 d. sprendimu Nr. TS-75 „Dėl priešmokyklinio ugdymo grupių ir klasių komplektų skaičiaus 2017–2018 mokslo metams Rokiškio rajono savivaldybės bendrojo ugdymo mokyklose“.

 **Sprendimo projekto esmė.**

Sprendimo projektas parengtas vadovaujantis Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, 5 punktu, kuriame nustatyta, kad suaugusiųjų ir jaunimo mokykloms (jų skyriams) klasių (grupių) skaičius gali būti pagal poreikį tikslinamas keletą kartų per mokslo metus. Į Švietimo skyrių kreipėsi Rokiškio suaugusiųjų ir jaunimo mokymo centras, kuris informavo, kad keitėsi mokinių skaičiusRokiškio suaugusiųjų ir jaunimo mokymo centro VšĮ Psichiatrijos ligoninės skyriuje, todėl reikia tikslinti komplektų skaičių skyriuje ir sudaryti sąlygas mokiniams mokytis (papildomai komplektuojama 7–8 kl. – 1 kompl. ir 10 kl. – 1 kompl.).

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų, reglamentuojančių klasių skaičiaus bendrojo ugdymo mokyklose nustatymą, vykdymas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Sudaromos sąlygos VšĮ psichiatrijos ligoninės pacientams pagal poreikį mokytis Rokiškio suaugusiųjų ir jaunimo mokymo centro VšĮ Psichiatrijos ligoninės skyriuje.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė